Showtime (cinta)

Iste articlo ye sobre una cinta estausunidense de l'anyo 2002; ta atros usos, se veiga Showtime.

Showtime (títol orichinal en anglés, estrenada con ixe mesmo títol en Aragón, en aragonés Hora d'o espectaclo) ye una cinta de cine estausunidense de comedia d'acción policiaca de buddy cop de l'anyo 2002 dirichida por Tom Dey seguntes un guión de Keith Sharon, Alfred Gough y Miles Millar basau en una historia de Jorge Saralegui, con una dirección de fotografía de Thomas Kloss y una Banda Sonora Orichinal d'Alan Silvestri. Producida por Jorge Saralegui y Jane Rosenthal ta las productoras Village Roadshow Pictures, NPV Entertainment, Material Pictures y TriBeCa Productions, l'elenco d'a cinta incluye a actors como Robert De Niro, Eddie Murphy, Rene Russo, Frankie R. Faison, William Shatner, Mos Def, Pedro Damián u Nestor Serrano; tamién participa la filla en a vida real de Robert de Niro, Drena De Niro (en ye su filla adoptiva).

Rodada y ambientada en o present d'a cinta en a ciudat de Los Angeles (California), s'estrenó en Estaus Unius o 15 de marzo de 2002 y recibió esencialment criticas negativas, en destacando las criticas sobre la pobreza d'os aspectos humoristicos d'a cinta y las criticas enta la suya feble prebadura de fer una parodia s'o subchenero buddy cop aintro d'o cine policiaco. En a 26ena edición d'os Premios Golden Raspberry en 2003 a cinta recibió dos nominacions: Pior Actor (Eddie Murphy) y Pior Parella (Eddie Murphy y Robert de Niro).

 Argumento 
Un veterano policía d'o Departamento de Policía de Los Angeles, o sarchento-detective Mitch Preston, nomás quiere que continan fendo lo suyo treballo como porta ya vinte anyadas fendo-lo. Taniminetres, o policía Trey Sellars no tiene garra atro intrés que lo de convertir-se en un destacau actor y nomás veye lo suyo treballo policial como bella cosa transitoria, encara que no tien tampoco aptituz ta lo treballo d'actor y terne que terne lo rebullen en cada cásting a on se presenta.

Bel día coinciden toz dos en un caso, a on Trey malogra un important caso policial a on Preston portaba tiempos treballando y que li hese permitiu d'engarcholar a una periglosa banda de delincuents. Preston, que ye de mal aire dimpués d'o suyo fracaso, remata disparando a una camara de televisión que ye filmando lo suyo enfrentamiento con o narcotraficant Lazy Boy, qui ha fuyiu dimpués de fer servir una pistola d'altas prestacions, una superpistola. Maxxis Television, la cadena local de noticias que teneba contractau a lo camara, decide demandar a lo departamento de policía por 10 millons de dólars, pero tamién lis proposa retirar ixa demanda chudicial si Preston accepta protagonizar una emisión real de casos policials ta la cadena. alavez, Trey li paga a un amigo ta que robe o bolso d'a productora d'o programa, Chase Renzi, ta quedar él como un heroi en recuperar-lo, pero remata fracasando y se conoix que todo yera un enganyufle. Tanimientres, Renzi amuestra intrés en considerar que Trey puede dar chuego en pantalla, porque de feito lo suyo intrés no ye pas d'amostrar casos reals, sino d'emitir bella cosa pareixida a un reality show.

Renzi fa cambios en a realidad de Preston ta que s'adecue millor en o suyo obchectivo: modifica de raso la suya casa y li cambia lo suyo sencillo auto por un Humvee, amás de suministrar a Trey un Chevrolet Corvette C5. Tamién contracta a l'actor William Shatner (qui heba interpretau a lo policía T. J. Hooker en a serie de televisión T. J. Hooker) ta que lis amuestre a Trey y Preston cómo han d'actuar ta lo programa. Trey s'amuestra deleroso por aprender, pero Preston ye emprenyau.

Preston decide investigar sobre ixa superpistola pero bien luego lo traficant d'armas Caesar Vargas fa servir ixa mesma arma ta asasinar a lo narcotraficant y la suya novia, empitau porque en haber feito servir l'arma en o suyo enfrentamiento con Preston ha cridau l'atención enta la existencia d'ixa arma. Tanimientres, Trey logra obtener con embustes d'un chicot delincuent o nombre d'o traficant d'armas Re-Run, qui yera lo segundo d'o narcotraficant asasinau y Preston y Tray marchan a detener-lo.

 Elenco Showtime en Internet Movie Database. 
 Actor  Papel  Notas  Robert De Niro  Mitch Preston   Eddie Murphy  Trey Sellars   James Roday Rodriguez  Camara de "Showtime"   Joel Hurt Jones  Reportero   Chris Harrison  Reportero   Perri Peltz  Reportero   Amy Powell  Reportero   Debra Snell  Reportero   Chris Ufland  Reportero   Pedro Damián  Ceasar Vargas   Peter Jacobson  Brad Slocum   Ewan Chung  Contrincant en o ping-pong   Rene Russo  Chase Renzi   Drena De Niro  Annie, asistent de producción de Chase   Andrew Wilson  Policía en o vestuario   Larry Joe Campbell  Policía en o vestuario   Reggie Gaskins  Policía en o vestuario   Ken Hudson Campbell  Policía en o chimnasio   Johnnie L. Cochran Jr.  Johnnie Cochran, avogau de ReRun   Rick Cramer  Oficial de servicio   Frankie Faison  Tenient Winship   Linda Hart  Cambrera   Kadeem Hardison  Kyle   Joy Bryant  Lexi   Maurice Compte  Chill   Freez Luv  Freez   Merlin Santana  Hector   Jullian Dulce Vida  J.J.   Jeff Sanders  Big Boy   Robert Joseph  Quadrillero   William Shatner  William Shatner   Judah Friedlander  Julio   Angela Alvarado  Gina Reyes   John Cariani  Charlie Hertz   Kirk Ward  Policía en o garache   Reggie Jordan  Policía en o garache   Lucille M. Oliver  Muller gritaliando   Callie Childers  Mesacha d'a piscina   Tom Billett  O flambo Freddy   Henry Kingi  Conductor d'o cambión d'a vasura   Neil Mather  Uniformau   Joel Elliott  Treballador de bienestar animal   Grant Sawyer  Treballador de bienestar animal  Christopher Darga  Locutor d'a exhibición d'armas   Clement Blake  Patrocinador d'a exhibición d'armas   Lisa Renee Pitts  Muller policía   Teresa DePriest  Muller policía   John Polce  Oficial de policía   Dan Andreiu  Detective de policía  No acreditau Pat Asanti  George  No acreditau Jon A. Barnes  Detective en a oficina  No acreditau Greg Bronson  Detective  No acreditau Heather Charles  Modelo  No acreditada Jackie Di Crystal  Bailarina de salsa  No acreditada Richard A. Eisenstein  Client d'o club  No acreditau Janis Jones  Oficial de policía  No acreditau Sonya Khazaal  Bailarina de salsa  No acreditada Pui Fan Lee  Mrs. Maggie Snow   No acreditau Sunny Malick  Bailarina de salsa  No acreditada Christie McNew  Patrón d'o "nightclub"  No acreditau Chuck Murphy  Policía  No acreditau Nils Oliveto  Cambrero  No acreditau Mel Rodriguez  Conductor d'o vehiclo blindau  No acreditau Luigi Francis Shorty Rossi  Martian  No acreditau George Sharperson  Afrentapueblos  No acreditau Erica Taylor  Patrón d'o "nightclub" No acreditada Ken Weiner  Asistent a la exhibición d'armas  No acreditau Robert Zavala  Bailarín de salsa  No acreditau

 Banda Sonora Orichinal 
As cancions que s'escuitan en a cinta son, por orden d'aparición:
 Numero Títol Cantaire  1  Caramel Alias Projec  2  Why Rude  3  Mr. Lover Shaggy  4  My Bad Rayvon  5  Lie Till I Die Marsha Morrison  6  Man Ah Bad Man T.O.K.  7  Money Jane Baby Blue Soundcrew  8  Your Eyes Rik Rok  9  Fly Away Gordon Dukes  10  Swingin Shaggy  11  Get the Cash Howzing   12  Still the One Prince Myda  13  Showtime Shaggy

 Premios 
 Premio  Calendata  Edición  Categoría  Premiau  Notas Premios Golden Raspberry  2003  26ena edición  Nominada a lo Golden Raspberry a lo Pior Actor  Eddie Murphy  2003  26ena edición  Nominada a lo Golden Raspberry a la Pior Parella  Eddie Murphy y Robert de Niro

 Critica 
As criticas a la cinta son todas negativas, no salvando-se ni lo guión, ni la dirección d'a cinta ni la interpretación d'os actors. Nomás bella critica salva una mica l'actuación d'Eddie Murphy, encara que heba estau nominau a un Rapsberry a lo Pior Actor. En cheneral, consideran que ista ye la pior interpretación d'a carrera de Robert de Niro, que la dirección d'a cinta ye richida y mai no ye imachinativa y que lo mesmo guión ye aburriu y no aproveita las posibilidaz argumentals.

En Sensacine, Miguel Blanco li atorga una estrela (sobre cinco posibles) y comenta que: Miguel Blanco: Showtime, en Sensacine.

Antonio Méndez en AlohaCriticón afirma que: Antonio Méndez: Showtime (2002) de Tom Dey, en AlohaCriticón.

Analiza Sergi Sánchez en Fotogramas: Sergi Sánchez: Showtime, en Fotogramas, 29 de mayo de 2008.

 Se veiga tamién 
 Cine en 2002.
 Cintas de 2002.

 Referencias 

 Vinclos externos 
  Showtime en Internet Movie Database.
  Showtime en Rotten Tomatoes.
  Showtime en Box Office Mojo.
  /  Showtime en FilmAffinity.
  Showtime en Metacritic.
  Showtime en Online-Filmdatenbank.
  Showtime en AllMovie.
  Showtime en l'American Film Institute Catalog de l' American Film Institute.

Categoría:Cintas ambientadas en os anyos 2000
Categoría:Cintas ambientadas en Los Angeles
Categoría:Cintas con banda sonora orichinal d'Alan Silvestri
Categoría:Cintas con dirección de fotografía de Thomas Kloss
Categoría:Cintas con guión d'Alfred Gough
Categoría:Cintas con guión de Keith Sharon
Categoría:Cintas con guión de Miles Millar
Categoría:Cintas con montache de Billy Weber
Categoría:Cintas d'Estaus Unius
Categoría:Cintas de cine de comedia
Categoría:Cintas de cine d'acción
Categoría:Cintas de cine policiaco
Categoría:Cintas dirichidas por Tom Dey
Categoría:Cintas en anglés
Categoría:Cintas interpretadas por Eddie Murphy
Categoría:Cintas interpretadas por Frankie R. Faison
Categoría:Cintas interpretadas por Mos Def
Categoría:Cintas interpretadas por Nestor Serrano
Categoría:Cintas interpretadas por Pedro Damián
Categoría:Cintas interpretadas por Rene Russo
Categoría:Cintas interpretadas por Robert De Niro
Categoría:Cintas interpretadas por William Shatner
Categoría:Cintas producidas por Jane Rosenthal
Categoría:Cintas producidas por Jorge Saralegui
Categoría:Cintas rodadas en Los Angeles